**1. napirend**

**E L Ő T E R J E S Z T É S**

**Mindszentkálla Község Önkormányzata Képviselő-testületének**

**2021. november 4-én tartandó rendkívüli ülésére**

**Tárgy:** **Mindszentkálla, 358. hrsz.-ú ingatlanon közvilágítás tervezése, kivitelezése**

**Előterjesztő**: Csombó Zoltán, polgármester

**Előkészítette:** Cséri Mónika, műszaki ügyintéző

Jogszabállyal nem ellentétes

dr. Szabó Tímea

Előterjesztő címzetes főjegyző

Tisztelt Képviselő-testület!

A Magyar Falu Program keretében a Mindszentkálla, 358. hrsz.-ú ingatlanon szilárd burkolatú út került kialakításra.

A vonatkozó jogszabályok értelmében forgalomba helyezési eljárást kell lefolytatni, mely eljárást Mindszentkálla Község Önkormányzata kezdeményezte a Veszprém Megyei Kormányhivatal Közlekedési és Műszaki Engedélyezési Főosztályánál. az eljárás során a hatóság hiánypótlást adott ki, melyben kérte a közvilágítási megfelelőségről szóló nyilatkozatot, megvilágítás mérési jegyzőkönyvet.

Fenti dokumentum elkészítésére jogosult szakember előzetes vizsgálata alapján a jelenlegi közvilágítás nem felel meg a jogszabályi feltételeknek, így annak megfelelőségének érdekében a közvilágítást bővíteni szükséges, melyet terveztetni és engedélyeztetni kell.

A közvilágítás megfelelőségről szóló jegyzőkönyv hiányában a Hatóság megszünteti az eljárást.

Erre vonatkozóan az Önkormányzat árajánlatokat kért be, mely vonatkozásában a Gátiba Kft. részéről érkezett a legkedvezőbb árajánlat az alábbiak szerint:

Gátiba Energie Kft. (8200 Veszprém, Csillag u. 13.) 1.040.092 Ft+ÁFA, összesen 1.320.917 Ft

Az ár a tervezés, engedélyezés és a kivitelezés költségét is tartalmazza.

***Határozati javaslat:***

**MINDSZENTKÁLLA KÖZSÉG ÖNKORMÁNYZATA   
KÉPVISELŐ-TESTÜLETÉNEK  
  
…/2021. (...) HATÁROZATA**

**Mindszentkálla, 358. hrsz.-ú ingatlanon közvilágítás tervezéséről, kivitelezésről**

Mindszentkálla Község Önkormányzat Képviselő-testülete elhatározza a Mindszentkálla, 358. hrsz.-ú ingatlanon – annak forgalomba helyezési eljárása érdekében- a közvilágítás jogszabályoknak megfelelővé tételét.

A Képviselő-testület fenti munkálat elvégzésére és annak megtervezésére elfogadja a Gátiba Kft. (8200 Veszprém, Csillag u. 13.) árajánlatát 1.040.092. Ft+ÁFA összegben.

Az erre vonatkozó forrás rendelkezésre áll a 2021. évi költségvetése tartaléka terhére.

Felhatalmazza a Polgármestert, hogy a Vállalkozót értesítse a döntésről, valamint a szerződés megkötésére és a munkálatok elvégeztetésére.

Felelős: Csombó Zoltán, polgármester.  
Határidő: azonnal